CELEX: 52010PC0216
Language: lt
Date: 2010-05-06
Title: Pasiūlymas Europos parlamento ir Tarybos sprendimas dėl Europos prisitaikymo prie globalizacijos padarinių fondo lėšų panaudojimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (paraiška „EGF/2009/014 ES/Comunidad Valenciana“)

|

52010PC0216

Pasiūlymas Europos parlamento ir Tarybos sprendimas dėl Europos prisitaikymo prie globalizacijos padarinių fondo lėšų panaudojimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (paraiška „EGF/2009/014 ES/Comunidad Valenciana“)  /* KOM/2010/0216 galutinis */  

	[pic] | EUROPOS KOMISIJA |Briuselis, 2010.5.6KOM(2010)216 galutinisPasiūlymasEUROPOS PARLAMENTO IR TARYBOS SPRENDIMASdėl Europos prisitaikymo prie globalizacijos padarinių fondo lėšų panaudojimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (paraiška „ EGF/2009/014 ES/Comunidad Valenciana“)AIŠKINAMASIS MEMORANDUMAS2006 m. gegužės 17 d. Europos Parlamento, Tarybos ir Komisijos tarpinstituciniame susitarime dėl biudžetinės drausmės ir patikimo finansų valdymo[1] numatyta galimybė panaudoti Europos prisitaikymo prie globalizacijos padarinių fondo (toliau – EGF) lėšas (28 punktas), laikantis viršutinės metinės ribos – 500 mln. EUR ir viršijant atitinkamų finansinės programos išlaidų kategorijų ribas.Išmokoms iš EGF taikomos taisyklės nustatytos 2006 m. gruodžio 20 d. Europos Parlamento ir Tarybos reglamente (EB) Nr. 1927/2006, įsteigiančiame Europos prisitaikymo prie globalizacijos padarinių fondą (EGF)[2].2009 m. rugsėjo 2 d. Ispanija pateikė paraišką „EGF/2009/014 ES/Comunidad Valenciana“ dėl finansinės paramos iš EGF po to, kai 181 įmonėje, kurios vykdo veiklą NACE 2 red. 23 skyriaus (kitų nemetalo mineralinių produktų gamyba) sektoriuje NUTS II Comunidad Valenciana regione (ES52) Ispanijoje, iš darbo atleisti 2 425 darbuotojai.Komisija, atidžiai įvertinusi šią paraišką, padarė išvadą pagal Reglamento (EB) Nr. 1927/2006 10 straipsnį, kad šiame reglamente nustatytos sąlygos finansinei paramai gauti yra įvykdytos.PARAIŠKOS SANTRAUKA IR ANALIZĖPagrindiniai duomenys: |EGF nuorodos Nr. | EGF/2009/14 |Valstybė narė | Ispanija |Paraiškos data | 2009 m. rugsėjo 2 d. |2 straipsnis | b |NUTS II regionas | Comunidad Valenciana [ES52] |NACE (2 red.)[3] skyrius | 23 skyrius (kitų nemetalo mineralinių produktų gamyba) |Ataskaitinis laikotarpis | 2008 09 25–2009 06 24 |Nukentėjusios įmonės | 181 |Atleidimo iš darbo atvejų per ataskaitinį laikotarpį, iš jų: | 2 425 |apskaičiuota nuo individualaus įspėjimo gavimo dienos | 0 |apskaičiuota nuo sutarties de facto nutraukimo dienos | 509 |apskaičiuota nuo dienos, kurią valdžios institucijai praneša apie numatomus kolektyvinius atleidimus | 1 916 |Remtinų atleistų darbuotojų skaičius | 1 600 |Diena, kurią pradėtos teikti individualiems poreikiams pritaikytos paslaugos | 2009 m. rugsėjo 15 d. |Individualiems poreikiams pritaikytoms paslaugoms skirta suma, EUR | 9 691 900 |Administracinėms išlaidoms skirta suma, EUR | 460 000 |Administracinės išlaidos, proc. | 4,5 |Visos išlaidos, EUR | 10 151 900 |EGF parama EUR (65 %) | 6 598 735 |1.  Paraiška Komisijai pateikta 2009 m. rugsėjo 2 d., papildoma informacija pateikta 2010 m. vasario 22 d.2.  Paraiška atitinka Reglamento (EB) Nr. 1927/2006 2 straipsnio b punkte nustatytas EGF panaudojimo sąlygas ir pateikta per šio reglamento 5 straipsnyje nustatytą dešimties savaičių terminą.Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos ar pasaulinės finansų ir ekonomikos krizės3.  Siekdama įrodyti darbuotojų atleidimo ir pasaulinės finansų ir ekonomikos krizės sąsają, Ispanija nurodo, kad ypač didelę žalą dėl krizės patyrė statybos sektorius. Antrinės būsto paskolų hipotekos rinkos žlugimo JAV, turėjusio didžiulių neigiamų padarinių bankams ir finansų rinkoms visame pasaulyje, tiesioginis rezultatas – finansų įstaigų kapitalo bazės sumažėjimas, dėl to sumažėjo daugelio jų pajėgumai skolinti, o ir jos pačios tapo atsargesnės. Todėl paskolų statybos sektoriui ar asmenims staigiai sumažėjo, o dėl mažėjančio vartotojų pasitikėjimo ir grynųjų pinigų stokos sumažėjo naujų namų paklausa. Ispanijoje, pavyzdžiui, būsto paskolų sumažėjo nuo vidutiniškai 140 000–180 000 per mėnesį (nuo 2006 m. pradžios iki 2007 m. vidurio) iki vidutiniškai 80 000 paskolų per mėnesį (2009 m. viduryje).4.  Komisija savo Ekonomikos atkūrimo plane[4] pripažino, kad ES statybos pramonėje dėl krizės staiga krito paklausa. Keraminių produktų, taip pat sienų ir grindų plytelių paklausa glaudžiai susijusi su paklausa statybos sektoriuje, kuriam įtaką daro naujų pastatų skaičius ir renovacijų bei modernizavimo paklausa. Ispanijoje išduotų statybos leidimų skaičius 2007 m. sumažėjo 15 %, 2008 m. – 57 %. Toks paklausos sumažėjimas padarė didelį neigiamą poveikį užimtumui statybos sektoriuje ir susijusiose pramonės srityse, pvz., vidaus medienos, statybinių medžiagų (įskaitant keraminius produktus), baldų ir kt.Duomenys apie atleidimų skaičių ir 2 straipsnio b punkto kriterijų laikymasis5.  Ispanija pateikė šią paraišką remdamasi Reglamento (EB) Nr. 1927/2006 2 straipsnio b punkte nustatytais intervencijos kriterijais, pagal kuriuos reikalaujama, kad per devynių mėnesių laikotarpį valstybėje narėje būtų atleista bent 500 darbuotojų tame pačiame NACE 2 red. skyriuje viename regione arba dviejuose gretimuose regionuose pagal NUTS II lygmenį.6.  Paraiškoje nurodoma, kad per ataskaitinį devynių mėnesių laikotarpį nuo 2008 m. rugsėjo 25 d. iki 2009 m. birželio 24 d. 181 įmonėje, kurios priskiriamos tam pačiam NACE 2 red. skyriui ir yra viename regione NUTS II lygmeniu – Comunidad Valenciana , iš darbo atleisti 2 425 darbuotojai. Iš darbo 120 įmonių atleisti 509 darbuotojai apskaičiuoti pagal Reglamento (EB) Nr. 1927/2006 2 straipsnio antros pastraipos antrą įtrauką. Dar 1 916 darbuotojų atleista iš 64 įmonių ir šis skaičius apskaičiuotas pagal tos pačios pastraipos trečią įtrauką[5]. Komisija gavo patvirtinimą, kurio reikalaujama pagal 2 straipsnio 2 dalies antrą pastraipą, kad tai faktinis atleistų darbuotojų skaičius. Iš visų 2 425 atleistų darbuotojų paramos prašoma 1 600 asmenų.Paaiškinimas apie nenumatytą šių atleidimų pobūdį7.  Ispanijos valdžios institucijos teigia, kad finansų ir ekonomikos krizė sukėlė staigų pasaulio ekonomikos nuosmukį ir tai turėjo didžiulį poveikį daugeliui sektorių. Nuo 2008 m. ekonominė padėtis neatitinka ankstesnių metų tendencijų. Tai nėra laipsniškas ekonomikos nuosmukis, kuriam bendrovės būtų galėjusios pasirengti.8.  Kasteljono keramikos rajono tyrime[6], kurį pagal 2005–2007 m. keramikos sektoriaus konkurencingumo planą atliko Jame I universitetas, nurodoma, kad Ispanijoje statybų veiklos mastas nacionaliniu lygmeniu gali sumažėti maždaug 15 %. Kai tai nutiko, pardavimas sumažėjo tris kartus labiau, negu buvo numatyta. Konkurencingumo plane visas dėmesys skirtas naujovėms, rinkodarai, mokymui ir bendradarbiavimui, nes galimas pardavimo sumažėjimas nebuvo laikomas pagrindine rizika.9.  Iki krizės Ispanijos keramikos sektorius daug investavo, kad padidintų savo gamybos pajėgumą (naujos gamyklos ir įranga) ir sukurtų naujų didesnės pridėtinės vertės produktų. 2007 m. keramikos sektorius į mokslinius tyrimus ir plėtrą investavo dukart[7] daugiau negu vidutiniškai investuojama į Ispanijos MTP. Keramikos technologinis institutas, siekdamas keraminių plytelių pramonei suteikti informacijos, kuri padėtų jai tapti konkurencingesnei tarptautinėse rinkose, 2007 m. įsteigė stebėsenos centrą. Kelios toliau išvardytos bendrovės finansiškai prisidėjo ir aktyviai dalyvavo stebėsenos centro vykdomoje veikloje.10.  Strategija kurti didelės pridėtinės vertės produktus ir teikti susijusias investicijas būtų buvusi atidėta, jei sektorius būtų galėjęs numatyti krizę.Darbuotojus atleidžiančios įmonės ir darbuotojai, kuriems numatyta parama11.  Paraiška susijusi su 181 toliau nurodytoje įmonėje iš darbo atleidžiamais 2 425 darbuotojais (iš jų paramos prašoma 1 600 asmenų).Įmonės ir atleidžiamų darbuotojų skaičius |4bm Cerámicas Comunidad Valenciana 2008, S.L. | 92 | Halcón Cerámicas, S.A. | 76 |Abad Ceramistas, S.L. | 6 | Hatz Spain, S.A. | 20 |Absolut Keramica, S.L. | 1 | Herarbo 2, S.L. | 1 |Adobe Cerámicas, S.L. | 15 | Hidrapren, S.A. | 2 |Alfa Cerámico y Porcelánico, S.A. | 10 | Hijos de Francisco Gaya Fores, S.L | 1 |Alundum, S.A. | 2 | Hispanoazul, S.A. | 1 |Apavisa Porcelánico, S.L. | 2 | Hormigones del Este, S.A. | 1 |Arce Cerámicas, S.L. | 70 | Iberoalcorense, S.L. | 32 |Arcillas Atomizadas S.A. | 2 | Industria Cooperadora del Azulejo, S.L. (Incoazul) | 7 |Aresmat, S.L.U. | 1 | Industrias Alcorenses Confederadas (Inalco) | 12 |Argenta Cerámica, S.A. | 1 | Inoxpro, S.L. | 2 |Arrandis Cerámicas, S.L. | 15 | Iruba Ceramic, S.L. | 1 |Arte y Diseño Cerámico, S.A. | 1 | Itaca, S.A. | 2 |Artisticos del Levante, S.A. | 22 | Juan Jose Limo Casals, S.L. | 21 |Azteca Cerámica S.L. | 1 | Kaleydos Design S.L. | 18 |Azteca Products & Services, S.L. | 8 | Kerabén, S.A. | 48 |Azteca Sergrup, S.L. | 10 | Keramapol Sl | 1 |Azulejera Técnica, S.A. | 61 | Keramarmol S.L. | 8 |Azulejo Español, S.L. | 2 | Keramia Cerámicas, S.L. | 18 |Azulejos Mallol, S.A. | 16 | Keratrim, S.A. | 5 |Azulejos Mijares, S.L. | 3 | Keren Marmoles, S.L. | 1 |Azulejos Sanchis, S.L. | 41 | Kerlux, S.A. | 69 |Azulev S.A. | 5 | Keros Cerámica, S.A. | 3 |Azuliber 1, S.L. | 24 | Land Porcelánico, S.L. | 1 |Azuvi, S.A. | 70 | Levitile Ibérica, S.A. | 13 |Ballesmar, S.L. | 32 | Lucena Cerámicas | 23 |Barro Diseño y Arte, S.L. | 1 | Mª Soledad Pascual Conde | 1 |Batimat Mediterraneo, S.L. | 7 | Mantenimiento y Montajes Ceramicos Man, S.L. | 1 |Batimat, S.A. | 1 | Marazzi Iberia | 4 |Biselglass, S.L. | 9 | Marmoles Portoles, S.L. | 1 |Cales de La Plana, S.A. | 1 | Mecacer, S.L. | 2 |Candida Conde Gomez, S.L.U. | 2 | Mercury Cerámica, S.L. | 1 |Cartonajes La Plana, S.L. | 1 | Metropol Cerámica, S.L. | 1 |Cerámica Artia, S.L. | 1 | Miura Cerámicas, S.L. | 1 |Cerámica Bechinense, S.A. | 43 | Molcer, S.A. | 6 |Cerámica Da Vinci, S.L. | 10 | Moldeados Ceramicos, S.L. | 1 |Cerámica Kersa, S.L. | 43 | Navarti Cerámica, S.L. | 29 |Cerámica Latina, S.L. | 1 | Nexo Iberica, S.L. | 1 |Cerámica Montgo, S.L. | 12 | Nomazul, S.A. | 2 |Cerámica Nulense, S.A. | 1 | Nuevos Productos Cerámicos, S.A. | 2 |Cerámica Saloni, S.A. | 82 | Ondabaño | 17 |Cerámica Tres Estilos, S.L. | 14 | Palo Rosa Cerámicas y Parquet, S.L. | 2 |Cerámicas Artísticas Ondenses, S.L. | 1 | Pamesa Cerámica, S.L. | 21 |Cerámicas Belcaire, S.A. | 1 | Pavimentos Bechi, S.L. | 1 |Cerámicas Fanal, S.A. | 1 | Pavires Azulejos del Sur S.L. | 1 |Cerámicas Peñarroya, S.A. | 11 | Piedras Bernad, S.L | 1 |Cerámicas Triconten, S.L. | 1 | Pinceram, S.L. | 5 |Cerámicas Vives, S.A. | 4 | Planagrup, S.L. | 1 |Ceraworld Produccion, S.A. | 30 | Planomyr, S.A. | 31 |Cerbarro, S.L. | 1 | Porcelanicos HDC, S.A. | 2 |Cergrup Cerámicas, S.L. | 17 | Porcelanite, S.L | 3 |Cerpa, S.L. | 10 | Porcelanosa Cerámica, S.A. | 11 |Cerrajeria Mecanica Vila-Real, S.A. | 1 | Prefabricados Pavi, S.L. | 1 |Cifre Cerámica, S.L. | 1 | Promosanit, S.A. | 2 |Colorificio Cerámico Bonet, S.A. | 43 | R.Hervas S.A. | 13 |Colorker, S.A. | 1 | Real Cerámica, S.A.U. | 50 |Comayco Vidrio La Plana, S.L. | 12 | Realonda, S.A. | 22 |Comercial Coinge, S.L. | 1 | Repuestos Cerámicos Almazora, S.L. | 1 |Comercial Nou Colors, S.L. | 1 | Revestimientos Ceramicos Castellon, S.A. | 34 |Compacglass, S.L. | 1 | Roig Cerámica, S.A. (Rocersa) | 55 |Composiciones Artísticas de Cerámica, S.L. | 17 | S.A. Minero Catalana Aragonesa | 2 |Corintia Esmaltes Ceramicos, S.L | 4 | Sanycces, S.L. | 2 |Cottocer, S.L. | 4 | Seriman, S.A. | 57 |Cristal Cerámicas, S.A. | 1 | Serviquimia, S.L. | 1 |Deciver 21, S.L. | 2 | Sesoca, S.L. | 5 |Deltaker, S.A. | 1 | Sichar Cerámica, S.A. | 4 |Disfrimur, S.L. | 1 | Silvano Lassi, S.L. | 25 |Egeum 2000, S.L. | 15 | Sociedad Tecnológica Industrial Levantina de Cerámicas, S.L. | 42 |Endeka Ceramics, S.A. | 4 | Superceramica, S.A. | 39 |Equipe Cerámica, S.L. | 55 | System-Pool, S.A. | 8 |Esmalglass, S.A. | 61 | Talleres Boyma, S.L. | 1 |Esmaltes, S.A. | 3 | Taullel S.A. | 37 |Estudio Cerámico, S.L. | 52 | Tecnofoc Design, S.L. | 55 |Eurodema, S.L. | 2 | Tecnologia de Limpieza Ambiental, S.L. | 2 |Exagres, S.A. | 17 | Tendencias Cerámicas, S.L. | 24 |Experiencia Cerámica, S.A. „Expersa“ | 21 | Terracota Pavimento de Gres, S.A. | 1 |Expo-Rotul, S.L. | 1 | Terracuita S.A. | 6 |Fabricacion Española Sanitaria, S.A. (Fabresa) | 1 | Todagres, S.A. | 46 |Ferraes Cerámica, S.A. | 1 | Torrecid, S.A. | 4 |Ferro Spain Sa | 1 | Tot Encofrat, S.L. | 1 |Forjados Amo, S.L. | 14 | Tottall Ceramic, S.L. | 2 |Gama-Decor, S.A. | 3 | Trazos Ceramicos, S.L. | 2 |Garogres, S.A. | 29 | Tres F., S.L. | 36 |Gocare, S.L. | 1 | Tres Terminos Arregui, S.A. | 2 |Gres Blanc | 1 | Undefasa, S.A. | 11 |Gres Cid, S.L. | 5 | Universal Cerámica, S.L. (Unicer) | 3 |Gres de Valls, S.A. | 11 | Utiles Ceramicos, S.L. | 1 |Gres Rústico Extrusionado, S.A. | 40 | Venis, S.A. | 17 |Grespania, S.A. | 10 | Vicente Enrique Bort Martinez | 1 |Grupo Serviclean 3000, S.L. | 2 | Vidrepur, S.A. | 1 |Guillamon Bou, S.A. | 13 |Iš viso įmonių: 181 | Iš viso atleidžiamų darbuotojų: 2 425 |12.  Remtinų darbuotojų pasiskirstymasKategorija | Skaičius | Procentas |Vyrai | 1 137 | 71,1 |Moterys | 463 | 28,9 |ES piliečiai | 1 556 | 97,3 |Ne ES piliečiai | 44 | 2,7 |15–24 metų | 58 | 3,6 |25–54 metų | 1 398 | 87,4 |55–64 metų | 143 | 8,9 |Vyresni nei 65 metų | 1 | 0,1 |13.  23 iš remtinų darbuotojų – neįgalūs.14.  Darbuotojų pasiskirstymas pagal profesines kategorijas[8]Kategorija | Skaičius | Procentas |Vadovai | 26 | 1,63 |Specialistai | 36 | 2,25 |Technikai ir jaunesnieji specialistai | 200 | 12,50 |Įstaigų tarnautojai | 132 | 8,25 |Kvalifikuoti darbininkai ir amatininkai | 307 | 19,19 |Įrenginių ir mašinų operatoriai | 663 | 41,44 |Nekvalifikuoti darbininkai | 215 | 13,44 |Kita | 21 | 1,31 |15.  Darbuotojų pasiskirstymas pagal išsilavinimo lygį[9]Išsilavinimo lygis | Skaičius | Procentas |Pagrindinis išsilavinimas (iki privalomojo lavinimo etapo pabaigos) | 528 | 33,00 |Vidurinis išsilavinimas | 158 | 9,87 |Aukštasis išsilavinimas | 90 | 5,63 |Kita (neformalusis lavinimas) | 104 | 6,50 |Neišsilavinę arba mokyklos nebaigę asmenys | 720 | 45,00 |16.  Panašus procentinis pasiskirstymas ir 2 425 atleidžiamų darbuotojų atveju, išskyrus tai, kad neišsilavinę darbuotojai sudaro 37 % iš darbo atleidžiamų darbuotojų, tačiau 45 % remtinų darbuotojų.17.  Pagal Reglamento (EB) Nr. 1927/2006 7 straipsnį Ispanija patvirtino, kad taikyta vyrų ir moterų lygybės ir nediskriminavimo politika bus toliau taikoma įvairiuose EGF įgyvendinimo, visų pirma naudojimosi EGF parama etapuose.Susijusios teritorijos ir jos valdžios institucijų ir suinteresuotųjų šalių aprašymas18.  Teritorija, kurią paveikė atleidimai iš darbo, patenka į NUTS II regioną Comunidad Valenciana ir apima tris teritorijas ( comarcas ) (apytikriai prilygsta apskričiai) NUTS II Kasteljono provincijoje: Alcalatén , La Plana Alta ir La Plana Baixa . Ši maždaug 30 km teritorija aplink pagrindinį provincijos miestą Kasteljon de la Plana žinoma kaip „keramikos pramonės rajonas“, nes jame sutelkta beveik visa Ispanijos keramikos gamyba.19.  Pagrindinės suinteresuotosios šalys yra Generalitat Valenciana ( Comunidad Valenciana autonominė vyriausybė), Diputación de Castellón (provincijos vietos valdžios institucija), profesinės sąjungos: UGT–PV, CCOO–PV, MCA–UGT-PV ir FECOMA–CCOO-PV[10], Valensijos autonominio regiono verslo organizacijų konfederacija (CIERVAL) ir Ispanijos keraminių plytelių gamintojų asociacija (ASCER). Šios suinteresuotosios šalys kelis kartus buvo susitikę ir tarpusavyje konsultavosi, jos taip pat sudarė konsorciumą EGF priemonėms ir jų rezultatams remti.Tikėtinas darbuotojų atleidimo poveikis vietos, regiono ar šalies užimtumui20.  Per pastaruosius 24 mėnesius Comunidad Valenciana užregistruotas nedarbas išaugo tris kartus – nuo 19 100 2007 m. II ketv. iki 67 400 2009 m. I ketv. Keramikos pramonė sudaro 2,2 % įmonių, 8,7 % darbo vietų ir 7,1 % grynosios Valensijos regiono apyvartos.21.  75 % visų Kasteljono provincijos gyventojų gyvena teritorijoje, žinomoje kaip „keramikos pramonės rajonas“, kuriame keramikos pramonėje yra maždaug 20 % visų darbo vietų, o kai kuriose savivaldybėse šis procentas siekia 80 %.22.  Ispanija nurodo, kad „keramikos pramonės rajone“ bedarbių skaičius keramikos pramonėje padidėjo beveik 500 % per pastaruosius dvejus su puse metų (nuo 2007 m. sausio mėn. iki 2009 m. birželio mėn.). Kadangi sektorius sutelktas vos keliose teritorijose (85 % darbo vietų keramikos pramonėje yra septyniose savivaldybėse), vietos poveikis dar didesnis, negu rodo šie skaičiai.Suderintas remtinų individualiems poreikiams pritaikytų paslaugų paketas ir numatomos jo išlaidos, įskaitant jo ir struktūrinių fondų finansuojamų veiksmų papildomumą23.  Visos toliau išvardytos priemonės kartu sudaro suderintą individualiems poreikiams pritaikytų paslaugų paketą, kuriuo siekiama vėl integruoti darbuotojus į darbo rinką.24.  Parama individualiai darbo paieškai . Šia priemone siekiama visiems remtiniems darbuotojams suteikti materialinių priemonių ir individualų rengimą tuo metu, kai jie ieško darbo. Papildoma pagalba bus teikiama 23 neįgaliems iš darbo atliestiems darbuotojams, pvz., jie bus lydimi į pokalbius dėl darbo, jiems bus padedama kreiptis dėl darbo į specialius užimtumo centrus (įmones, kurių darbo jėga yra neįgalūs darbuotojai), galimi darbdaviai bus informuojami apie mokesčių lengvatas, teikiamas samdant tuos darbuotojus, taip pat bus kuriamos darbo paieškos būdų mokymo sistemos.25.  Profilio nustatymas ir profesinis orientavimas . Pirmoji priemonė, teikiama visiems 1 600 dalyvių, yra susijusi su darbuotojų profilio nustatymu. Teikiamas orientavimas apima informaciją apie esamas darbo vietas, įgūdžių ir mokymo reikalavimus, taip pat apie esamas mokymo programas ir paramą stažuotės metu, taip pat judumo dotacijas, dalyvavimo ir įtraukimo paskatas.26.  Pagalba įsidarbinantiems atleistiems asmenims . Tai apima individualiems poreikiams pritaikytos paramos rengimą, kūrimą, įgyvendinimą ir tolesnius veiksmus, įskaitant mentoriaus paslaugas. Darbuotojams bus suteiktos įvairios atitinkamo paketo priemonės, atsižvelgiant į konkrečius jų poreikius. Mentoriaus pagalba įgyvendinant EGF paramą užtikrins, kad paketus prireikus būtų galima koreguoti. Individualiems poreikiams pritaikytų paslaugų paketas apims intensyvią pagalbą ieškant darbo, dalyvavimą vienoje iš penkių siūlomų mokymo programų (verslumo skatinimas, profesinės kvalifikacijos mokymas ar įgūdžių atnaujinimas pagrindinį dėmesį skiriant keramikos sektoriui, profesinės kvalifikacijos mokymas kituose, ne keramikos, sektoriuose, socialinės ekonomikos mokymas, taip pat su judumu susijęs mokymas), darbuotojams už dalyvavimą bus mokama skatinamoji 350 EUR išmoka (vienkartinė išmoka).27.  Intensyvi pagalba ieškant darbo . Tai – intensyvios užimtumo paieškos, įskaitant aktyvų vietos ir regiono užimtumo galimybių tyrimą, individualiems poreikiams pritaikytą rengimą iki prasidedant atrankos procesui ir jam prasidėjus, taip pat globojimą vėl integravusis į darbą.28.  Mokymas ir perkvalifikavimas . Ši priemonė apims susijusių darbuotojų mokymo poreikių vertinimą, taip pat jų mokymą sektoriuose, kuriuose yra arba atsiras galimybių. Šia priemone pasinaudos maždaug 50 % remtinų darbuotojų.29.  Profesinės kvalifikacijos mokymas ar įgūdžių atnaujinimas . Darbuotojams, kurie jau turi techninių įgūdžių, bus rengiami konkretūs mokymai profesinei kompetencijai didinti. Mokymais bus siekiama patenkinti būsimus keramikos įmonių poreikius. Šia priemone pasinaudos maždaug 12,5 % remtinų darbuotojų.30.  Socialinės ekonomikos mokymas . Ispanijoje socialinė ekonomika yra pagrindinis sektorius – jis sudaro 18 % užimtumo ir 14 % BVP. Nacionalinės ir regioninės administracijos mokesčių paskatomis, dotacijomis ir pan. aktyviai remia darbuotojams priklausančias bendroves ar kooperatyvus ir savidraudos organizacijas, savanoriškas organizacijas ir fondus. Šiuo mokymu siekiama padidinti savarankiško darbo projektų gyvybingumą ir skatinti buvusių bendradarbių jungimąsi.31.  Verslumo skatinimas . Bus teikiamas specialus mokymas darbuotojams, norintiems pradėti savo verslą. Tai bus susiję su planavimo, pagrįstumo analizių atlikimo, verslo planų rengimo ir finansavimo aspektais. Šia priemone pasinaudos maždaug 2,5 % remtinų darbuotojų.32.  Su judumu susijęs mokymas . Viena iš Ispanijos pramonės ypatybių – geografinė ekonominės veiklos koncentracija (pvz., keraminių produktų gamyba Comunidad Valenciana ). Ši priemonė skirta iš darbo atleistiems darbuotojams, kurie jau yra nusiteikę pakeisti gyvenamąją vietą, kad rastų darbą kitame ekonomikos sektoriuje. Jie bus išmokyti kituose sektoriuose, susitelkusiuose ne Kasteljone ar Comunidad Valenciana ir ieškančiuose darbuotojų, reikalingų profesinių įgūdžių arba kitų pagrindinių aspektų, kurie palengvintų judumą (pvz., vietos kalba). Ši priemonė bus teikiama tik tada, kai bus didelė tikimybė, kad darbas bus pasiūlytas.33.  Praktiniai mokymo seminarai kartu su stažuote. Ši priemonė skirta nepalankiausioje padėtyje atsidūrusiems remtiniems darbuotojams, kuriems, išėjus naujų profesinių įgūdžių mokymą, bus suteikta galimybė įgyti šiek tiek patirties pasirašant su jais dvylikos mėnesių sutartį dėl stažuotės. Per tokią stažuotę bus mokama 120 % Ispanijos minimalaus darbo užmokesčio ir proporcinga trylikto ir keturiolikto mėnesio darbo užmokesčio dalis[11].34.  Dalyvavimo paskatos . Siekiant paskatinti darbuotojus naudotis priemonėmis, jiems bus mokama vienkartinė 350 EUR suma, jei jie dalyvaus į EGF paketą įtrauktoje mokymo veikloje.35.  Judumo pašalpa . Darbuotojai, kurie naudojasi priemone, įgyvendinama ne savo gyvenamojoje provincijoje (Kasteljone), gaus 350 EUR pašalpą per mėnesį kelionės išlaidoms padengti.36.  Paskatos įsidarbinantiems atleistiems asmenims . Darbuotojai, kurie vėl pradeda dirbti kaip samdomi darbuotojai arba kaip savarankiškai dirbantys asmenys, ne ilgiau kaip septynis mėnesius gaus 350 EUR per mėnesį darbo užmokesčio subsidiją. Subsidija skirta paraginti greitai vėl integruotis į darbo rinką ir paskatinti darbuotojus, ypač vyresnio amžiaus, likti darbo rinkoje.37.  Prie paraiškoje nurodytų administracinių išlaidų pagal Reglamento (EB) Nr. 1927/2006 3 straipsnį priskiriama parengiamoji veikla, valdymas, priežiūros veikla, informavimas ir viešinimas.38.  Ispanijos valdžios institucijų nurodytos individualiems poreikiams pritaikytos paslaugos – tai aktyvios darbo rinkos priemonės, priskiriamos prie remtinų veikmsų, kaip apibrėžta Reglamento (EB) Nr. 1927/2006 3 straipsnyje. Ispanijos valdžios institucijos apskaičiavo, kad bendros šių paslaugų išlaidos yra 9 691 900 EUR, administracinės išlaidos – 460 000 EUR (= 4,5 % visos sumos). Šis procentas šiek tiek didesnis negu įprasta dėl to, kad su parengiamosiomis priemonėmis įtrauktas ir paveikt regiono vietos ekonominės padėties ir alternatyvaus užimtumo galimybių tyrimas, kurio vertė 60 000 EUR ir kuriuo siekiama, kad iš darbo atleistų darbuotojų mokymo ir darbo paieškų priemonės būtų veiksmingesnės. Bendra iš EGF prašoma parama yra 6 598 735 EUR (65 % visų išlaidų).Veiksmai | Numatytas remtinų darbuotojų skaičius | Numatytos išlaidos vienam remtinam darbuotojui (EUR) | Bendros išlaidos (EGF ir nacionalinis bendras finansavimas) (EUR) |Individualiems poreikiams pritaikytos paslaugos (Reglamento (EB) Nr. 1927/2006 3 straipsnio pirma pastraipa) |1. Parama individualiai darbo paieškai (Centro de apoyo) | 1 600 | 167,16 | 267 450[12] |2. Orientavimas (Acogida y seguimiento) | 1 600 | 250,00 | 400 000 |3. Pagalba įsidarbinantiems atleistiems asmenims ir intensyvi pagalba ieškant darbo (Programa de apoyo a la recolocación -PAR-. Subprograma empleo) | 1 170 | 1 500,00 | 1 755 000 |4. Mokymas ir perkvalifikavimas (PAR subprograma Formación. Formación fuera del sector cerámico) | 850 | 2 400,00 | 2 040 000 |5. Profesinės kvalifikacijos mokymas (PAR subprograma Formación Formación dentro del sector cerámico) | 200 | 2 400,00 | 480 000 |6. Socialinės ekonomikos mokymas (PAR subprograma Formación. Formación en economía social) | 40 | 2 400,00 | 96 000 |7. Verslumo skatinimas (PAR subprograma Formación. Formación para emprendedores) | 40 | 2 400,00 | 96 000 |8. Su judumu susijęs mokymas (Programa de apoyo a la recolocación -PAR-, subprograma formación. Formación en movilidad) | 40 | 2 400,00 | 96 000 |9. Praktiniai mokymo seminarai kartu su stažuote (Talleres de empleo para el reciclaje profesional) | 210 | 15 000,00 | 3 150 000 |10. Dalyvavimo paskatos (Incentivos a la participación) | 1 170 | 350,00 | 409 500 |11. Judumo pašalpa (Incentivos a la movilidad geográfica) | 40 | 1 050,00 | 42 000 |12. Paskatos įsidarbinantiems atleistiems asmenims (Incentivos a la participación) | 351 | 2 450,00 | 859 950 |Tarpinė bendra individualiems poreikiams pritaikytų paslaugų suma | 9 691 900 |EGF finansuojamiems veiksmams įgyvendinti skirta techninė pagalba (Reglamento (EB) Nr. 1927/2006 3 straipsnio trečia pastraipa) |Parengiamoji veikla | 60 000 |Valdymas | 137 000 |Informavimas ir viešinimas | 122 000 |Priežiūros veikla | 141 000 |Tarpinė administracinių išlaidų suma | 460 000 |Bendros numatytos išlaidos | 10 151 900 |EGF parama (65 % visų išlaidų) | 6 598 735 |39.  Kalbant apie EGF ir struktūrinių fondų finansuojamų veiksmų papildomumą, Ispanijos valdžios institucijos patvirtina, kad aprašytomis priemonėmis papildomi struktūrinių fondų finansuojami veiksmai.40.  Pagrindiniai 2007–2013 m. ESF veiklos programų, skirtų Comunidad Valenciana , tikslai – skatinti darbuotojų mokymąsi visą gyvenimą ir mažinti mokyklos nebaigimo riziką, visų pirma pagrindinį dėmesį skiriant labiausiai pažeidžiamiems asmenims ar asmenims, kuriems kyla socialinės atskirties rizika, daugiausia jauniems darbuotojams arba 45 metų ir vyresniems darbuotojams, moterims ir neįgaliems asmenims. Visų pirma, kalbant apie ESF bendrai finansuojamus veiksmus, Ispanija nurodė, kad maždaug 5 % darbuotojų, iš darbo atleistų keramikos pramonėje, anksčiau kažkuriuo metu yra pasinaudoję mokomąja veikla, siūloma pagal nacionalinio masto ESF programą „Mokymas siekiant užimtumo“. ESF ir EGF priemonių dubliavimo bus išvengta nuolat stebint ESF ir EGF veiksmus, kuriais siekiama panašių tikslų.Data (-os), kada pradėta arba planuojama pradėti teikti individualiems poreikiams pritaikytas paslaugas nukentėjusiems darbuotojams41.  Individualiems poreikiams pritaikytas paslaugas nukentėjusiems darbuotojams, numatytas suderintame pakete, kurį siūloma bendrai finansuoti iš EGF, Ispanija pradėjo teikti 2009 m. rugsėjo 15 d. Todėl ši data laikoma laikotarpio, kuriuo iš šio fondo gali būti skiriama parama, pradžiaTvarka, pagal kurią konsultuotasi su socialiniais partneriais42.  Rengiant suderintą priemonių paketą konsultuotasi su socialiniais partneriais. Siūloma paraiška aptarta 2009 m. birželio 2 d. ir 2009 m. liepos 7 d. susitikimuose su socialiniais partneriais: Generalitat Valenciana , Diputación de Comunidad Valenciana ; darbdavių organizacijomis: CIERVAL ir ASCER; ir pagrindinėmis profesinėmis sąjungomis (UGT–PV, CCOO–PV, MCA–UGT-PV ir FECOMA–CCOO–PV). Be to, įsteigtas konsorciumas. Šis organizacinis subjektas bus atsakingas už ekonominės padėties tyrimą ir užimtumo galimybių tyrimą paveiktose teritorijose ir užtikrins visų dalyvaujančių veikėjų sutarimą ir dalyvavimą. Konsorciumą sudaro minėtų socialinių partnerių atstovai.43.  Ispanijos valdžios institucijos patvirtino, kad buvo laikytasi nacionaliniuose ir Bendrijos teisės aktuose nustatytų su kolektyviniu atleidimu susijusių reikalavimų.Informacija apie veiksmus, kurie yra privalomi pagal nacionalinius teisės aktus arba kolektyvines sutartis44.  Kalbant apie Reglamento (EB) Nr. 1927/2006 6 straipsnyje nustatytus kriterijus, Ispanijos valdžios institucijos savo paraiškoje:45.  patvirtino, kad EGF finansinė parama nepakeičia priemonių, kurias įmonės privalo taikyti pagal nacionalinius teisės aktus arba kolektyvines sutartis;46.  įrodė, kad veiksmais teikiama parama atskiriems darbuotojams ir ji nenaudojama įmonėms arba sektoriams restruktūrizuoti;47.  patvirtino, kad 23–25 punktuose nurodytiems remtiniems veiksmams neteikiama pagalba pagal kitas Bendrijos finansines priemones.Valdymo ir priežiūros sistemos48.  Ispanija Komisijai pranešė, kad finansinę paramą valdys ir kontroliuos tos pačios institucijos, kurios valdo ir prižiūri ESF paramą. Tarpinė vadovaujančiosios institucijos įstaiga bus Comunidad Valenciana Regioninės finansų ir užimtumo ministerijos generalinis ekonomikos reikalų direktoratas.Finansavimas49.  Remiantis Ispanijos paraiška, siūloma EGF parama suderintam individualiems poreikiams pritaikytų paslaugų paketui yra 6 598 735 EUR, o tai yra 65 % visų išlaidų. Komisijos siūlomas asignavimas iš Fondo pagrįstas Ispanijos pateikta informacija.50.  Atsižvelgdama į didžiausią galimą iš EGF išmokamos paramos sumą pagal Reglamento (EB) Nr. 1927/2006 10 straipsnio 1 dalį, taip pat į asignavimų perskirstymo mastą, Komisija siūlo iš EGF panaudoti visą minėtą sumą, skirtiną pagal finansinės programos 1a išlaidų kategoriją.51.  Skyrus tokio dydžio siūlomą finansinę paramą, liks daugiau kaip 25 % didžiausios metinės sumos, numatytos EGF, kurią galima skirti asignavimams per paskutinius keturis metų mėnesius, kaip reikalaujama pagal Reglamento (EB) Nr. 1927/2006 12 straipsnio 6 dalį.52.  Teikdama šį pasiūlymą panaudoti EGF lėšas, Komisija pradeda supaprastintą trišalę procedūrą pagal 2006 m. gegužės 17 d. tarpinstitucinio susitarimo 28 punktą, kad poreikį pasinaudoti EGF ir reikalingą sumą suderintų su abiem biudžeto valdymo institucijomis. Komisija ragina biudžeto valdymo instituciją, kuri pirmoji tinkamu politiniu lygmeniu susitars dėl lėšų panaudojimo pasiūlymo projekto, pranešti kitai biudžeto valdymo institucijai ir Komisijai apie savo ketinimus. Jeigu viena iš dviejų biudžeto valdymo institucijų nepritars, bus rengiamas oficialus trišalis susitikimas.53.  Komisija atskirai pateikia lėšų perkėlimo prašymą, siekdama į 2010 m. biudžetą įtraukti specialiuosius įsipareigojimų ir mokėjimų asignavimus, kaip reikalaujama pagal 2006 m. gegužės 17 d. tarpinstitucinio susitarimo 28 punktą.PasiūlymasEUROPOS PARLAMENTO IR TARYBOS SPRENDIMASdėl Europos prisitaikymo prie globalizacijos padarinių fondo lėšų panaudojimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (paraiška „ EGF/2009/014 ES/Comunidad Valenciana“)EUROPOS PARLAMENTAS IR EUROPOS SĄJUNGOS TARYBA,atsižvelgdami į Sutartį dėl Europos Sąjungos veikimo,atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[13], ypač į jo 28 punktą,atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą[14], ypač į jo 12 straipsnio 3 dalį,atsižvelgdami į Europos Komisijos pasiūlymą[15],kadangi:(1) Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą atleistiems darbuotojams, kurie patiria žalą dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką.(2) EGF taikymo sritis buvo išplėsta apimant nuo 2009 m. gegužės 1 d. pateiktas paraiškas, įtraukiant paramą darbuotojams, atleistiems iš darbo dėl pasaulinės finansų ir ekonomikos krizės.(3) 2006 m. gegužės 17 d. tarpinstituciniame susitarime numatyta galimybė panaudoti EGF lėšas, neviršijant metinės viršutinės 500 mln. EUR ribos.(4) 2009 m. rugsėjo 2 d. Ispanija pateikė paraišką dėl EGF panaudojimo 181 įmonėje, kurios vykdo veiklą NACE 2 red. 23 skyriuje (kitų nemetalo mineralinių produktų gamyba) viename NUTS II Comunidad Valenciana regione (ES52), iš darbo atleistiems darbuotojams, o 2010 m. vasario 22 d. pateikė dar papildomos informacijos. Ši paraiška atitinka finansinei paramai keliamus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo skirti 6 598 735 EUR sumą.(5) Todėl EGF lėšos turėtų būti panaudotos finansinei paramai pagal Ispanijos pateiktą paraišką suteikti,PRIĖMĖ ŠĮ SPRENDIMĄ:1 straipsnis2010 finansinių metų Europos Sąjungos bendrajame biudžete iš Europos prisitaikymo prie globalizacijos padarinių fondo (EGF) skiriama 6 598 735 EUR įsipareigojimų ir mokėjimų asignavimų suma.2 straipsnisŠis sprendimas skelbiamas Europos Sąjungos oficialiajame leidinyje .Priimta Briuselyje / StrasbūreEuropos Parlamento vardu Tarybos varduPirmininkas Pirmininkas [1] OL C 139, 2006 6 14, p. 1.[2] OL L 406, 2006 12 30, p. 1.[3] 2006 m. gruodžio 20 d. Reglamentas (EB) Nr. 1893/2006 (OL L 393, 2006 12 30, p. 1).[4] Europos ekonomikos atkūrimo planas. COM (2008) 800.[5] Beveik visų iš darbo šiose trijose įmonėse ( Artísticos del Levante S.A. , Azulejos Sanchís S.L. ir Roig Cerámica S.A. ) atleistų darbuotojų (atitinkamai 98 %, 78 % ir 64 %) skaičius apskaičiuotas pagal trečią įtrauką; likusių darbuotojų skaičius apskaičiuotas pagal antrą įtrauką.[6] Estudio sobre El Distrito de la Cerámica de Castellón. Instituto Interuniversitario de Desarrollo Local de la Universidad Jaume I.[7] INE, Ispanijos nacionalinis statistikos institutas.[8] Kategorijos pagal Tarptautinio standartinio profesijų klasifikatoriaus (ISCO-88) vienaženklį kodą.[9] Kategorijos pagal Tarptautinę standartizuotą švietimo kvalifikaciją (ISCED-97).[10] Unión General de Trabajadores del País Valenciano (UGT–PV), Comisiones Obreras del País Valenciano (CC.OO.–PV), Federación del Metal, Madera y Afines de la UGT del País Valenciano (MCA–UGT-PV) ir Federación de Construcción, Madera y Afines (FECOMA-CC.OO–-PV) .[11] Ispanijoje sutartyje nustatytas metinis atlyginimas padalijamas į keturiolika lygių dalių, iš jų dvylika mokamos kas mėnesį, o trylikta ir keturiolikta dalys atidedamos ir sumokamos birželio ir gruodžio mėn. kartu su atitinkamu mėnesiniu darbo užmokesčiu.[12] Bendrų išlaidų skirtumas, patiriamas dėl numatytų išlaidų vienam darbuotojui dviejų skaičių po kablelio apvalinimo.[13] OL C 139, 2006 6 14, p. 1.[14] OL L 406, 2006 12 30, p. 1.[15] OL C […], […], p. […].